Държавен вестник, бр. 51, 2014 г., стр. 126

СТР.  126	
Д Ъ Р Ж А В Е Н  В Е С Т Н И К 	
БРОЙ  51
ВЪРХОВЕН 
АДМИНИСТРАТИВЕН СЪД
РЕШЕНИЕ № 14576 
от 6 ноември 2013 г.
по административно дело № 7810 от 2013 г.
Върховният административен съд в състав: 
председател: Славка Найденова, и членове: 
Галя Костова и Галина Солакова, с участието 
на съдебния секретар Илиана Иванова раз-
гледа административно дело № 7810 по описа 
за 2013 г. на Върховния административен съд, 
второ отделение, докладвано от председателя 
Славка Найденова.
Производството по делото е образувано 
по реда на чл. 185 и сл. АПК по жалба на 
„Галина Агро“ – ЕООД, със седалище и ад-
рес на управление Бургас, представлявано 
от управителя Величка Димитрова Динева, 
с искане за отмяна на чл. 3, ал. 1 от Наредба 
№ 7 от 23.06.2011 г. за условията и реда за 
прилагане на извънредни мерки за подпо-
магане на пазара в сектора на зеленчуците 
(наричана по-долу „наредбата“) – обн., ДВ, бр. 
49 от 28.06.2011 г., в сила от същата дата; доп., 
бр. 78 от 7.10.2011 г. Жалбоподателят твърди, 
че оспореният подзаконов нормативен акт е 
незаконосъобразен като издаден в несъот-
ветствие на чл. 8, пар. 4 от Регламент (ЕС) 
№ 585/2011 г. от 17.06.2011 г. за определяне 
временни извънредни мерки за подпомагане 
на сектора на плодове и зеленчуци, като се 
иска отмяна на наредбата в оспорената є част.
Ответникът, министърът на земеделието и 
храните чрез процесуалния си представител в 
съдебно заседание и писмена защита, изразява 
становище за неоснователност на жалбата.
Представителят на Върховната администра-
тивна прокуратура е на становище, че липсва 
административната преписка по издаване 
на оспорения подзаконов нормативен акт за 
проверка на правилата по Закона за норма-
тивните актове (ЗНА), както и че жалбата е 
основателна.
Върховният административен съд, второ 
отделение, в настоящия съдебен състав, прие-
ма, че жалбата е допустима като подадена от 
лице с правен интерес, както и че разгледана 
по същество, след извършена служебна про-
верка по издаването на оспорения подзаконов 
нормативен акт съгласно чл. 168 АПК, е ос-
нователна по следните съображения:
Наредбата е издадена от министъра на 
земеделието и храните по доклад на замест-
ник-министър на земеделието и храните. 
Видно от представената преписка по издава-
нето на оспорената наредба като подзаконов 
нормативен акт, в нея се съдържа доклад от 
д-р Димитров, зам.-министър на земеделието 
и храните, за внасяне на проекта за наредба 
за издаването є, адресиран до министъра на 
земеделието и храните (л. 25, 26); писмо от 
директора на „Дирекция плащания и пазарна 
подкрепа“ при същото министерство, адреси-
рано до главния секретар на министерството, 
с искане проектът да бъде представен за одо-
бряване от министъра (л. 28), както и писмо 
до редакцията на „Държавен вестник“ за 
обнародване на наредбата (л. 24). Други дока-
зателства в административната преписка не 
се съдържат, а след дадените указания да се 
представи цялата административна преписка, 
се представя повторно само съпроводителното 
писмо до Върховния административен съд за 
изпращане на жалбата, както и е взето стано-
вище, че е изпратена цялата административна 
преписка (л. 61). 
При така изяснената фактическа обстановка 
следва да се направят следните правни изводи:
Наредбата е издадена от компетентния 
орган при делегирани правомощия по чл. 39 
от Закона за прилагане на общите органи-
зации на пазарите на земеделски продукти 
на Европейския съюз. Издадена е в предпи-
саната от закона форма, но при издаването 
є съществено са нарушени административ-
нопроизводствените правила, предвидени 
в чл. 26, ал. 2 ЗНА. Съгласно този текст, 
представляващ императивна норма, преди 
внасянето на проект на нормативен акт за 
издаване или приемане от компетентния 
орган съставителят на проекта го публику-
ва на интернет страницата на съответната 
институция заедно с мотивите, съответно 
доклада, като на заинтересованите лица 
се предоставя най-малко 14-дневен срок за 
предложения и становища по проекта. Тек-
стът в тази редакция е приет със Закон за 
изменение и допълнение на ЗНА (ДВ, бр. 46 
от 2007 г., в сила от 1.01.2008 г.), като целта 
е да се даде възможност за широко обсъж-
дане на проектите на нормативни актове 
от заинтересуваните лица, както и те да 
упражнят правото си на участие в производ-
ството по подготовка на актове, засягащи 
техни законни интереси. Публикуването, 
представляващо разгласяване на проекта 
на подзаконовия нормативен акт, е начинът, 
чрез който принципите за откритост и съг-
ласуваност, прогласени в чл. 26, ал. 1 ЗНА, 
намира част от своето проявление спрямо 
засегнатите лица и за чието спазване следва 
да се следи от органа, в чиито правомощия 
е да приеме или не дадения проект. Изпъл-
нението на ал. 2 на посочения текст пред-
ставлява задължително условие като част от 
административнопроизводствените правила, 
поради което при неспазването му, какъвто 
е настоящият случай, представлява същест-
веното им нарушение по издаване на подза-